Mit mål er stadig at blive førstevalg på fløjen | Skjern-Tarm | jv.dk\nMit mål er stadig at blive førstevalg på fløjen\nPubliceret 05. september 2018 kl. 18:02\nBjarke Christensen i kamp for Skjern Håndbold i Champions League mod Telekom Veszprém HC. Det er lige netop den slags kampe med Skjern, der har fået Bjarke Christensen til at forlænge aftalen med klubben frem til sommeren 2021. Arkivfoto Jørgen Kirk\nKonkurrencen fra Anders Eggert er hård på venstre fløj i Skjern Håndbold, men Bjarke Christensen har alligevel valgt at forlænge med klubben frem til sommeren 2021 med forventning om at blive bærende spiller på holdet.\nSkjern: Bjarke Christensen har allerede spillet 13 sæsoner i Skjern Håndbold, og nu har han forlænget sin aftale med klubben frem til sommeren 2021.\nEt eller andet sted lyder det jo ganske naturligt. Bjarke Christensen startede i Skjern Håndbold som U12-spiller, og han har aldrig lagt skjul på, at han har det godt i Skjern Håndbold.\nMen omvendt kan man også godt forstå, hvis nogen undrer sig lidt over forlængelsen.\nFor den direkte konkurrent på pladsen som venstre fløj er Anders Eggert.\nSå kan man da godt forstå, hvis 26-årige Bjarke Christensen måske ville overveje at takke ja til et af de tilbud, han løbende får fra andre klubber i stedet for at kæmpe om pladsen med så stor en kapacitet som Anders Eggert, der stadig har to år tilbage af sin aftale med Skjern Håndbold.\n- Men Skjern Håndbold er min klub. Jeg kan stadig se mig selv i og omkring klubben. Det der pres om, at vi altid skal spille med om medaljer, at vi hvert år skal med i Champions League eller Europa Cup, det tiltaler mig. Det er de store kampe, jeg gerne vil blive ved med at opleve, siger Bjarke Christensen.\nSelvfølgelig ligger der lange og grundige overvejelser bag en kontraktforlængelse.\n- Det vigtigste i den her sammenhæng har været, at klubben vil mig. At klubben gerne vil fortsætte samarbejdet. Jeg føler, Skjern Håndbold og mig er et godt match. Skjern er en speciel klub, hvor opbakningen fra hjemmepublikummet, fans og sponsorer er unik. Jeg har fulgt klubbens udvikling og været en del af den i mange år nu, og jeg kan stadig se mig selv som en del af alt det, fortæller Bjarke Christensen.\nHan ser langt fra sig selv som et supplement til Anders Eggert.\n- Mit mål er stadig er stadig det samme. At dygtiggøre mig og kæmpe mig til så mange minutter som muligt. Jeg ved, jeg har nogle kvaliteter, der kan bruges - også på øverste hylde. Så målet har ikke ændret sig. Jeg ved, at i en topklub gælder det om at have to rigtig gode spillere på hver position til at supplere hinanden, og det har vi. Det er blot med til at gøre hinanden endnu skarpere. Vi har som håndboldspillere alle personlige mål. Jeg går altid på banen med en forventning til mig selv om, jeg skal gøre en forskel og bidrage bedst muligt, siger Bjarke Christensen.\nHan er ikke bange for, at det ikke skal blive til mange minutter på banen i den nye sæson, selv om Anders Eggert er skadesfri.\n- I min verden står vi lige. Vi har forskellige kvaliteter, og vi får brug for de fælles kvaliteter i en lang sæson med mindst 60 kampe. Jeg skal nok få mine minutter på banen. Og jeg synes da også, jeg sidste sæson viste, at når jeg fik chancen over en længere periode, så havde jeg en masse at byde ind med. Jeg har opbygget en del rutine på mit CV med mange kampe i Champions League og Europa og den hjemlige liga, hvor jeg har stået i alle situationer, så jeg ved godt, hvad det drejer sig om. Så fra min side får den bare fuld hammer tre år mere i Skjern, fortæller Bjarke Christensen, der helt utroligt allerede har rundet mere end 300 førsteholdskampe i Skjern Håndbold som den yngste spiller i klubbens historie.\nHos ledelsen i Skjern Håndbold er man meget tilfredse med venstrefløjens forlængelse.\n- Bjarke Christensen har haft en fantastik udvikling i Skjern Håndbold, og vi er meget tilfredse med, at han har sagt ja til at fortsætte karrieren i den grønne trøje, hvor Bjarke har ydet en unik og loyal præstation, som vi er meget stolte af i klubben, siger Carsten Thygesen.


The Wicker Man - Planet Pulp\nEt stykke engelsk filmhistorie af mesterlig karakter. The Wicker Man står fortsat i dag som brændende vidnesbyrd om kreativt overskud, mesterligt skuespil og intelligent drama.\nLøseligt inspireret af David Pinners roman Ritual fra 1967, uden der er tale om en filmatisering, fører The Wicker Man os til den lille fiktive ø Summerisle i Skotland. Den stivnakkede politibetjent Sergeant Howie har fået en henvendelse om, at en lille pige er forsvundet fra øen, men ingen interesserer sig tilsyneladende for sagen.\nHowie tager derfor til Summerisle for at undersøge, hvad der er på færde. Så snart han begynder sin eftersøgning af den forsvundne Rowan, bliver han mødt af en mur af tavshed. De lokale nægter at samarbejde, nægter faktisk ethvert kendskab til pigen og regner tilsyneladende heller ikke politiets autoritet som noget særligt.\n”The old ways”\nAlt dette er jo slemt nok, men det, der især vækker vrede og bekymring hos Howie, er øboernes åbenlyse hedenske levevis. De praktiserer ”the old ways”, som det kaldes i filmen, og dyrker naturen i en form for panteistisk kosmologi, der aldrig forklares helt. For Howie, som stærkt troende kristen, er øboernes religion et skræmmende tegn på åndeligt forfald og fordærvelse. Sagens opklaring bliver af den grund hurtigt en form for korstog for betjenten, der er overbevist om, at Rowan er omkommet eller forsvundet på grund af Summerisle-indbyggernes forkastelige tro.\nHovedfjenden i dette korstog bliver øens leder. Omdrejningspunktet for alle aktiviteterne på Summerisle er nemlig den karismatiske Lord Summerisle, der ejer jorden og styrer øen. Han fungerer som religiøst overhoved, lovens håndhæver og ansigt ud ad til. At det tilmed er hans slægt, der introducerede hedenskaben til Summerisle, gør ikke sagen mindre problematisk for Howie.\nEn vanskelig film at kategorisere\nFilmbladet Empire har udråbt The Wicker Man til en af de mest skræmmende engelske gyserfilm nogensinde. Det må siges at være en uheldig betegnelse. Ikke fordi The Wicker Man ikke fortjener al den anerkendelse, den kan få, men fordi det er vanskeligt at definere den som gyser. Det skyldes først og fremmest, at der ikke er ret mange ansatser til egentlig gru.\nFilmen har en ekstremt fortættet stemning, men den hviler først og fremmest på øboernes milde, mærkværdige, næsten fraværende attitude og så Howies stigende frustration. Filmen har noget esoterisk, drømmende over sig, som om Sergeant Howie er rejst ind i en anden verden. Tid og sted virker uhåndgribelige på Summerisle, til trods for moderne komfort og levevis. Der er dermed heller ikke tale om dystre kultister og sataniske sammensværgelser. Øboerne er åbne og imødekommende omkring deres tro, hvilket gang på gang afvæbner Howies teologiske angreb.\nThe Wicker Man er i den grad præget af sin tid. Filmen gennemsyres af counter culture-drømme, keltisk druide-romantik og økologi. Da filmen blev udsendt i 1973, var Wicca og den nyhedenske-bevægelse blevet en stor ting, der appellerede bredt og tiltrak sig opmærksomhed. Samtidig er det næppe tilfældigt, at The Wicker Man, med dens håndfaste polarisering af folketro og kristendom, var et centralt tema i marxistisk-influeret kulturhistorie.\nHer er kirken netop fremstillet som undertrykker af ældgamle skikke, der af kirkekritiske forskere blev opfattet som meget mere naturlige end den etablerede kristendoms fremmedgørende institutioner. Filmens manuskriptforfatter Anthony Shaffer har ikke nødvendigvis været inspireret specifikt af noget af dette, men The Wicker Man taler ind i en bestemt tidsånd, der suppleres med en tung, smilende hippie-stemning.\nDen glade 68’er-ånd udmønter sig også i en ret løssluppen struktur. Der indgår eksempelvis musikalske indslag, som har fået flere, blandt andet instruktøren Robin Hardy selv, til at omtale filmen som en pseudo-musical. Det er måske i overkanten, men musik og dans spiller en stor rolle i The Wicker Man, uden der dog er tale om, at vores hovedperson bryder ud i sang eller lignende optrin. Musikken er i øvrigt skrevet og sammensat af den Donovanesque amerikanske kunstner og folkesanger Paul Giovanni.\nOfferet som tema\nHovedparten af handlingen er udgjort af Howie, der mere eller mindre målrettet tumler omkring på øen i sit forsøg på at finde pigen Rowan. Han kommer fra den ene episode til den anden, uden det leder ham stort videre. Man kunne derfor fristes til at tænke, at The Wicker Man mangler fremdrift, men det er ikke tilfældet. Dels er de episoder og situationer, som Howie havner i, så stærke, at man glemmer at overveje, hvor det hele skal bære hen, dels bidrager den manglende erkendelse hos betjenten til at højne stemningen af stigende desperation.\nDet er vanskeligt at gå alt for nært ind på temaerne i The Wicker Man uden at komme til at afsløre for meget. Filmen handler om idéen om ”det religiøse offer”. Det er, kan ske, en noget abstrakt præmis, men ikke desto mindre er det lykkedes for Robin Hardy at skabe en eminent religionskritisk historie, der til trods for de umiddelbare sympatier for hedningene på Summerisle, faktisk viser, at kristendom og hedenskab i sidste ende kommer ud på et.\nI filmens begyndelse ser vi Howie modtage nadveren i kirken. Scenen er fremstillet i et sløret, romantisk skær, der tydeligt peger på kirkens bevidste iscenesættelse og æstetisering af Jesu korsdød, det vil sige offer som noget rent og ublodigt. Men som filmen løber mod enden, står det klart, at et offer er et offer og offerets natur er brutalt og uskønt, uanset under hvilken metafysisk ramme man ønsker at forklare det.\nDramaet, der udspiller sig på øen, begynder som to diametralt modsatte verdener, der tørner sammen, men som historien udvikler sig, forstår vi, at det er to sider af samme sag. Måden, dette fremføres på, er ved gradvist at løfte sløret for de praktiske virkeligheder bag de ellers så smilende hedninges religion. Et langt stykke gennem filmen virker deres frugtbarhedsreligion harmløs og mild, men som tingene skrider frem, går det op for Howie, og os som seere, at den venlige naturgud, der tilbedes, også har en barsk, nådesløs side, som kun kan forsones gennem offeret af det dyrebareste, man har. Hvad det er, skal ikke afsløres her.\nEt velkendt cast og en uerfaren instruktør\nEn af grundene til, at The Wicker Man har fået prædikatet ”gyser” er helt sikkert, at der medvirker flere bekendte ansigter, der har slået deres folder hos Hammer. Christopher Lee indtager rollen som den intelligente, joviale herremand Lord Summerisle, hvilket han gør til perfektion.\nEn anden Hammer-veteran er Ingrid Pitt, der spiller en relativt dialogfattig rolle som bibliotekar. Hendes rolle har ganske lille betydning for filmen som helhed, men der ligger en del signalværdi i Pitts medvirken, hvilken produktionsselskabet British Lion helt sikkert har været ganske bevidste om. Det sidste velkendte ansigt i horror-sammenhænge er Britt Ekland. Hun spiller den unge forføreriske sirene Willow, datter til kroejeren på Summerisle.\nEkland fylder en del i filmen og har blandt andet en ganske stor scene, hvor hun gennem en lang, erotisk nøgendans forsøger at forføre Howie. Scenen, der tangerer noget overnaturligt, er et af de steder, hvor man for alvor fornemmer den legendariske, vel nærmest improviserede tilgang til produktionen. Det kan for en god ordens skyld nævnes, at nøgendansen blev indspillet med brug af en body-double, da Ekland var gravid under optagelserne.\nRollen over dem alle, må siges at være Sergeant Howie. TV-skuespilleren Edward Woodward fik rollen, og det gør han absolut fremragende. Stift og uden det mindste glimt i øjet portrætterer Woodward den besværlige politibetjent, der vikles dybere og dybere ind i et net, han ikke opdager, før det er alt for sent. Og der, hvor det for alvor bliver imponerende, er, når historien tipper, og det med et bliver Howie, der har vores sympati. Her giver Woodward rollen en ny dimension og skaber nogle uforglemmelige filmøjeblikke, der æder sig fast i bevidstheden.\nDet øvrige cast består af meget små roller, der spilles af iøjefaldende, skæve karakterer. En stor del af de medvirkende var ikke skuespillere, men lokale fra en landsby, hvor The Wicker Man blev indspillet, og det giver til tider noget næsten dokumentarisk til handlingen.\nThe Wicker Man var instruktøren Robin Hardys debutfilm, hvilket måske gør det en anelse tragisk, at det også er denne film, han efterfølgende er blevet husket for. Der er nok ikke så meget tvivl om, at Hardys relativt lille instruktørerfaring har bidraget til stemningen af eksperimenterende art house-film, men samtidig er det også åbenlyst, at Robin Hardy er gået til Anthony Shaffers manuskript med en klar idé.\nHan styrer filmen uden om stort set alle genrekonventioner og bombardere i stedet seeren med små mystiske scener, der bliver gradvist mere bizarre, som handlingen skrider frem. Hardy formår på den måde at holde os hen i uvis spænding, uden vi aner, hvor det hele skal ende.\nThe Wicker Man er en mesterlig, intelligent film, der udfordrer og leger med seeren. Vi tror, vi skal se en gyser, men får i stedet glade hedninge og syngende børn. Og til trods for det legende og vilde, der ligger i filmen, formår den til sidst at samle alle trådene og vise, at der er mening med galskaben. De karnevaleske optrin, der stiger i absurditet frem mod slutningen, bliver med ét uhyggelige, knugende begivenheder, der får smilet til at stivne. Ikke fordi de som sådan er skræmmende, men fordi de tegner grusomme perspektiver.\nDet enestående ved The Wicker Man er, at den går helt egne veje. Den afsøger et emne, der hverken før eller efter har været behandlet på lignende måde. Den væver religionskritik ind i en fortælling, der bedst kan beskrives som et grotesk drama, og gør det med et sprudlende overskud. Skuespillet er i top, med Lee og Woodward i storform. Og de mere besynderlige indslag, der har noget tidstypisk over sig, virker fortsat troværdige i dag. Måske endda bedre nu end dengang, idet de i dag forstærker stemningen af noget tabt, fremmedartet eller drømmende.\nDertil kommer et visuelt udtryk og en afslutning, der står mejslet ind i engelsk filmhistorie som ikoniske minutter. Med The Wicker Man blev det skabt et visuelt udtryk, der på en gang trak på det bedste Hammerfilmen havde gjort for gysergenren, men samtidig skabte noget nyt, som indlemmede helt andre inspirationskilder. Sådan kunne man blive ved; filmen er et mesterværk.\nLidt om filmens efterliv\nThe Wicker Man bliver ofte omtalt som en af de få ”rigtige” kultfilm. Begrebet er tyndslidt, men der kan være noget om snakken i dette tilfælde. Kort efter filmens afslutning opstod der problemer omkring distributionen. Det resulterede blandt andet i, at produktionsselskabet fik klippet filmen betydeligt ned. Interne udskiftninger i selskabet gjorde sagen endnu vanskeligere, og det faktum, at man åbenbart ikke havde stor tillid til The Wicker Mans økonomiske potentiale gjorde, at den kun blev vist ganske kortvarigt i biograferne.\nDertil kommer, at stort set alle de medvirkede efterfølgende ved flere lejligheder roste filmen til skyerne. Især Christopher Lee var meget udtalt omkring sin ros af filmen, som han fortsat betegner som en af de bedste, han har optrådt i. Det skabte et røre om filmen, som kun få kendte, men mange havde hørt om.\nPå VHS fik The Wicker Man endelig en chance, men rygtet om en uforkortet udgave var i omløb. Her ville skæbnen, at en af de første genopdagede, uforkortede udgaver lå hos selveste Roger Corman, der kortvarigt havde været på tale som filmens amerikanske distributør. DVD-markedet blev dermed det sted, hvor The Wicker Man for alvor blev lettilgængelig, og filmen, man havde hørt om, men aldrig set, kunne med et let skaffes.\nDer har utvivlsomt floreret mange rygter om The Wicker Man som gyser, præcis som rygterne om lemlæstelserne The Texas Chain Saw Massacre (1974) på mange måder overgår det, der faktisk vises i filmen. Forventede man derfor en grusom, grusom gyser med Hardys The Wicker Man, er man helt sikkert blevet skuffet. Der er da også bred enighed om, at filmens store berømmelse i dag skyldes de vanskelige distributionsforhold, der skabte rum for mytedannelse og kult. At filmen fortjener sin kultstatus, er så en helt anden snak.\nOg så måtte det jo ske. I 2006 udkom Neil LaButes genindspilning af The Wicker Man under samme navn. Nicolas Cage tager her hovedrollen som politibetjenten Edward Malus. Filmen tåler ikke sammenligning med original og bør vel egentlig bare ignoreres. Mere problematisk er det, at Robin Hardy i 2007 annoncerede, at The Wicker Man kun var tænkt som første del i en trilogi (suk!). Det har indtil videre ført til én fortsættelse, nemlig The Wicker Tree fra 2011, baseret på instruktørens roman Cowboys for Christ fra 2006.\nSidste ben i trilogien er ikke udkommet endnu, men skulle angiveligt komme til at bære titlen Wrath of the Gods, og være en sort komedie baseret på Richard Wagners Götterdämmerung. Om ”trilogien” holder vand må tiden vise, men lykkeligvis behøver man slet ikke bekymre sig om hverken genindspilninger eller fortsættelser.\nDansk titel: Offerfesten\nCast: Edward Woodward (Sergeant Howie), Christopher Lee (Lord Summerisle), Diane Cilento (Miss Rose), Britt Ekland (Willow), Ingrid Pitt (Bibliotekar), Lindsay Kemp (Alder MacGreagor), Russell Waters (Havnefoged), Aubrey Morris (Kirkegårdsgraver)\nProducere: Peter Snell (producer)\nSpilletid: 88 minutter / 100 minutter (directors cut)\nProduktionsselskaber: British Lion\nDistributør (DVD): Studio Canal (UK)\nStikord: Hedenskab, Menneskeofringer, Okkultisme


Konsulenthuset Berg´s har indgået samarbejdsaftale med Health Indicator\nUdvikling – Ledelse – Trivsel – Sundhed tiltrækker kompetente medarbejdere\nSamarbejdet betyder, at vi har en stærk palette af tilbud med fokus på udvikling, ledelse, trivsel og sundhed.\nVi har dermed fokus på alle de faktorer, der betyder noget for medarbejdernes arbejdslyst og for virksomhedens employer branding\nKonsulenthuset Berg´s er specialister i ledelse, udvikling og god arbejdslyst og sammen med Health Indicator, der udfører sundhedstjek, helbredskontrol og rådgivning ift. sundhedsfremme, når vi hele vejen rundt.\nRing og hør mere hos Udviklingskonsulent Lise-Lotte Berg, Indehaver Konsulenthuset Berg´s 20 88 87 96 eller Speciallæge i Almen medicin Jonas Kromann-Larsen, Administrerende direktør for Health Indicator 61 33 77 29.\nOm Konsulenthuset Berg´s\nKonsulenthuset Berg´s tilbyder udviklingsforløb under overskriften Ledelse med mod og mening.\nVi er overbeviste om at lederens mod og evne til at forklare formålet med opgaveløsningen har afgørende betydning for medarbejdernes arbejdslyst og virksomhedens tiltrækning af medarbejdere\nKonsulenthuset Berg´s ønsker at medvirke til god arbejdslyst på danske arbejdspladser og optimere virksomhedens employer branding.\nHos Konsulenthuset Berg´s tilpasser vi forløb, der matcher virksomhedens behov i forhold til ledersparring og teamoptimering, god arbejdslyst og trivsel samt tiltrækning og fastholdelse af medarbejdere.\nLæs mere på Konsulenthuset Berg´s\nOm Health Indicator\nHealth Indicator udfører sundhedstjek af medarbejdere på de danske arbejdspladser. Alle vores sundhedstjek er udviklet af Jonas Kromann-Larsen, speciallæge i almen medicin, og er skræddersyet til de specifikke arbejdsmæssige belastninger, der kan være i den enkelte virksomhed. Vi udfører ligeledes lovpligtige helbredskontrol ved natarbejde og rådgiver virksomheder i forhold til trivsel og sundhedsfremme.\nVi har et ønske om at bringe sundhed i fokus på arbejdspladserne og derved bidrage til, at virksomheder får skabt en stærk sundhedsprofil både udadtil og indadtil. De positive afsmittende effekter af dette ses i form af nedsat sygefravær, større arbejdsglæde, bedre muligheder for fastholdelse af kernemedarbejdere samt bedre rekrutteringsmuligheder.\nLæs mere om Sundhedstjek fra Health Indicator


VISDA fordeler ophavsretsvederlag individuelt til de ophavsmænd, hvis værker er blevet brugt. Udbetalingerne udregnes via indberetning fra brugere, stikprøveundersøgelser eller statistiske opgørelser.\nMed den individuelle rettighedsforvaltning kan VISDA være med til at sikre dine rettigheder som kunstner og opkræve vederlag på dine vegne.\nOrdningen indebærer, at du som kunstner kan bede VISDA om at varetage dine rettigheder, når dine værker bliver brugt enkeltvist. Når du tilmelder dig, sørger vi for at udstede de nødvendige tilladelser og opkræve vederlag på dine vegne. Det koster ikke noget at være tilmeldt. Ordningen finansieres ved, at vi trækker 20% i administrationsbidrag.\nHvis en kunde ønsker at gengive dine værker i politisk, religiøs eller reklamemæssig sammenhæng, kontakter vi dig for at høre, om du er enig i anvendelsen. Planlægger en udgiver at producere en bog specielt om dig og dine værker, vil vi også kontakte dig.\nSom kunstner kan du få penge, når dine værker bliver videresolgt af gallerier eller på auktioner. På den måde får du del i værdistigningen. Alle kunsthandlere skal hvert kvartal indberette deres salg af originale kunstværker, som er omfattet af følgeretsordningen, til VISDA. Vi beregner og opkræver vederlaget hos kunsthandleren og udbetaler det til dig. Vederlagets størrelse afhænger af værkets salgspris.\nEksempel: Dit værk sælges for 15.000 kr. Vi opkræver 5% af det beløb. Da det ikke koster noget at være tilmeldt, men finansieres ved at vi trækker 15% i administrationsbidrag, udbetaler vi 637,50 kr. til dig.\nSom kunstner kan du få penge, når dine værker bruges f.eks.i undervisning, i tv, i bogudgivelser eller på kulturinstitutioners hjemmesider og digitale kunstdatabaser.\n“Det er enormt betryggende for mig, at VISDA varetager mine ophavsrettigheder og sørger for, at jeg får betaling, når min kunst bliver brugt eller handlet. Det er en opgave, vi - kunstnerne - jo ikke har en kinamands chance for at følge op på selv” LISE MALINOVSKY Billedkunstner\nLangt de fleste rettighedshavere er allerede registreret hos os eller bliver fundet af vores medarbejdere i forbindelse med udbetalingen. I enkelte tilfælde har det dog ikke været muligt for os at finde frem til den rette modtager.


Faren dræbte Christoffers 8-årige lillesøster: Jeg vil aldrig nogensinde se ham igen - Lokalavisen.dk\nChristoffer Jonassen er den yngste af de to voksne børn, som drabssigtede J.J. har fra et tidligere forhold.\nFaren dræbte Christoffers 8-årige lillesøster: "Jeg vil aldrig nogensinde se ham igen"\nDen yngste af J.J.s to voksne børn fortæller her, hvordan farens drab på lillesøsteren har påvirket ham\n21-årige Christoffer Jonassen vidste godt, at hans far kunne være voldelig, og at han havde svært ved at styre sit temperament. Særligt når han drak. Men det var alligevel et ubeskriveligt stort chok, da to politibetjente torsdag 4. august ringede på døren i det hus i Agedrup, hvor Christoffer bor med sin mor, og bad dem sætte sig ned.\n“De fortalte, at min lillesøster var død, og at det var vores far, der havde dræbt hende,” fortæller han.\n“Jeg havde slet ikke forestillet mig, at sådan noget kunne ske. Jeg gik helt kold, kiggede ned i jorden og kunne intet sige. Først efter nogle timer, da vi havde talt med en psykolog, begyndte jeg at græde.”\nDrabet er utilgiveligt\nChristoffer Jonassen er den yngste af de to voksne børn, 51-årige J.J. har fra et tidligere forhold. Han deler dermed ikke mor med den 8-årige pige. Han bekræfter de oplysninger, der tidligere har været fremme i medierne, om at J.J. drak og var voldelig.\n“Hans temperament var meget voldsomt. Han kunne slet ikke styre sig, hverken når han var fuld eller ædru. Jeg har mange gange været udsat for vold af ham,” siger Christoffer Jonassen.\nPå grund af det store svigt og de mange dårlige oplevelser brød Christoffer Jonassen for fem år siden kontakten til faren, men for halvandet år siden begyndte de at se hinanden igen.\n“Det var mest for min lillesøsters skyld. Fordi jeg gerne ville være sammen med hende og være der for hende,“ siger han.\n“Og det sidste års tid har mit forhold til min far faktisk været overraskende godt. Han drak alkohol hver gang, jeg var på besøg hos dem i huset på Rådyrløkken, men det var ikke så meget, at han var decideret fuld. Jeg oplevede heller ikke, at han råbte og var aggressiv, så jeg tænkte, at hans temperament nok omsider havde stabiliseret sig, og at vi nu kunne få det rart sammen.”\nMen 4. august mistede Christoffer Jonassen med ét slag både sin lillesøster og sin far. For drabet er utilgiveligt.\n“Jeg vil aldrig nogensinde se ham igen efter dét, han har gjort. Jeg vil under ingen omstændigheder have kontakt med ham igen, og jeg håber faktisk, han slår sig selv ihjel,” fastslår han med en stille stemme.\nHun var så glad\nEfter drabet har Christoffer Jonassen oplevet massiv støtte fra både familie og venner.\n“Alle mine venner har været meget støttende over for både mig og min storesøster og vores mor, selvom det ikke er hende, der har mistet et barn. Det hjælper lidt på sorgen, når man mærker, at der er så mange, der bakker op om én,” siger han.\n“Det var også rart, at der var nogen, der havde arrangeret et fakkeloptog ude i Korup. Det betød meget for både mig og min storesøster”.\nMen smerten og savnet vil altid være der fremover.\n“Jeg forstår stadig ikke helt, at jeg aldrig kommer til at se min lillesøster igen. Hun var en rigtig glad og energisk pige. Hun havde altid en masse bolde i luften og kunne nærmest ikke sidde stille. Jeg kommer virkelig til at savne hende. Især hendes glade humør.”\nVil gerne vidne\nI de kommende uger skal Christoffer Jonassen, der studerer på VUC, forsøge at få hverdagen til at køre. For som han siger:\n“Det bliver jeg jo nødt til.”\nHan har været forbi huset på Rådyrløkken en enkelt gang for at lægge blomster, men han regner ikke med, han skal derud igen.\n“Det kan jeg ikke rigtig se nogen grund til. Jeg prøver at lade være med at tænke alt for meget på det, der er sket.“\nMen når sagen engang kommer for retten, vil Christoffer Jonassen muligvis være til stede på en af tilhørerpladserne.\n“Jeg har tænkt på, at jeg måske gerne vil overvære retssagen. Og jeg vil helt sikkert gerne vidne imod min far, hvis politiet ønsker det. Ham er der i hvert fald ingen, der skal have ondt af,” afslutter han.\nPubliceret: 18. August 2016 01:12


Moderne klassikere med fisk og skaldyr - Royal Greenland A/S\nModerne klassikere – opdater dine fiske- og skaldyrsfavoritter\nNogle retter går bare igen og kommer på bordet år efter år – og generation efter generation. Derfor hedder de klassikere og er retter, vi har et særligt forhold til.\nInden for fisk og skaldyr har vi også klassikere. Men hvor den klassiske rejecocktail med icebergsalat måske er blevet lidt støvet og rejemaden kan mere end en klat mayo og citron, så kan de klassiske retter med få midler og nye råvarer laves til helt opdaterede og delikate retter!\nHer er vores bud på moderne klassikere!\nRejecocktail i hjertesalatblade\nRejecocktailen er 80’ernes ultimative forret, som stadig serveres i dag. Og det er der en grund til – rejecocktailen er nemlig et klasseeksempel på det perfekte miks, en ret skal indeholde: sprød salat og grøntsager, syrlighed fra citron, cremet dressing, og ikke mindst masser af søde rejer.\nEn oplagt måde at opdatere rejecocktailen på, er at servere den i et salatblad, fx hjertesalat, i stedet for i det klassiske høje glas. Tilsæt evt. avocado, som passer perfekt til rejerne og giver et moderne og sundt twist.\nFind opskrifter på rejecocktail her\nRejemaden behøver ikke altid være med mayonnaise og citron. Prøv den med forskellige cremer som her\nDer findes næsten ikke noget bedre end en klassisk rejemad! Og så er det endda hurtigt at lave. Den klassiske udgave består som regel af franskbrød, rejer i massevis og mayonnaise, men den kan sagtens gøres mere nutidig ved fx at vælge groft brød, erstatte mayonnaisen med en creme fraichedressing eller tilføje friske krydderurter og grøntsager.\nPrøv for eksempel en af disse opskrifter på rejemadder\nGrønlandske skalrejer på sprød tapas-toast med marinerede peberfrugter – perfekt hapser til gæster!\nRejer med kogte kartofler, chilimayonnaise og kartoffelchips\nFindes der noget bedre end tarteletter?\nTarteletter med høns i asparges har måske ikke så meget med fisk og skaldyr at gøre. Og så alligevel… For pynter man sine tarteletter, er det som regel med agurk, tomat og netop rejer.\nMen hvorfor ikke gå skridtet videre og erstatte hønsekødet med rejer? Det smager fantastisk og er utrolig hurtigt at lave. Derudover er det perfekt, hvis du vil skære ned på dit kødforbrug, men stadig have fornemmelsen af de klassiske tarteletter med høns i asparges.\nPrøv også vores opskrift på rejer i båndgrønt og tartelet\nSmørrebrød er en klassiker på frokostbordet. Prøv dig frem med nye spændende varianter!\nFindes der næsten noget mere dansk og lækkert end et stykke smørrebrød? Vi har mange og lange traditioner omkring det at spise smørrebrød, og måske er det også derfor, vi ofte holder os til klassikerne.\nInden for fisk og skaldyr er det typisk smørrebrød med paneret rødspætte, citron og remoulade og æg og rejer, der går igen. Men smørrebrød kan meget mere end det, og det behøver hverken være tidskrævende eller svært!\nSe vores bud på moderne smørrebrød med fisk og rejer her.\nPanerede rødspætter med sommersalat\nPaneret torsk med "klassisk tilbehør"\nRejer med urtecreme og fritteret grønkål\nRøget hellefiske- og lakseroulade med italiensk salat\nSkalrejer på terrassen en varm sommerdag - en hyggelig og nem måde at servere mad for dine gæster\nSkalrejer er måske ikke så meget en klassiker i Danmark, som det er hos vores nordiske naboer i Norge og Sverige. Men ikke desto mindre kender vi alle sammen til dem på en lang, varm sommeraften på terrassen eller på havnen i de større fiskebyer rundt om i landet – helst med et glas koldt hvidvin, godt brød og citron.\nMen det er faktisk ærgerligt, at skalrejer primært bruges som en sommerspise herhjemme. For skalrejer har en fantastisk smag og tekstur, som giver dine retter et ekstra pift. Og så er der noget fint og ekstra delikat over skalrejer. Teknikken lærer du hurtigt og dine gæster vil uden tvivl elske både retten, rejerne og det hyggelige ved at pille rejerne om bordet sammen.\nDer findes mange muligheder med skalrejer. Og selvom det er oplagt at servere dem med godt brød og forskellige dips, er der også andre muligheder.\nKlassisk paella med grønlandske skalrejer\nSkalrejer i åben omelet med vilde urter og rejecroutons\nNæste nyhed: Få den perfekte sommeraften med pil selv-rejer


Filmens verden har ført kinesiske Zhao Wei fra den fattige Anhui-provins til ekstrem rigdom i Hong Kong. Hendes historie er på mange måder fortællingen om kommercialiseringen af Kinas underholdningsindustri.\nZhao Wei fik i april i år en »kinesisk Oscar-statuette« for bedste kvindelige hovedrolle i filmen »Dearest« ved den 34. Hong Kong Film Awards Presentation Ceremony. Foto: Tyrone Siu/Reuters Fold sammen\nTirsdag d. 23. juni 2015, kl. 20.45\nZhao Wei vil helst fremstå som en helt almindelig kineser. Som en laobaixing – indehaver af et af de hundrede mest brugte efternavne. En formulering der bruges til at beskrive hr. og fru Kina. På den kinesiske udgave af Twitter beretter hun om situationer fra hverdagen. Hvad hun fik til frokost. Hvor frustrerende det er at sidde fast i trafikken. Men Zhao Wei bliver afsløret af tallet i øverste venstre hjørne på hendes brugerprofil. Hun er ikke som folk er flest. 71.058.782 står der. Og det er hverken et telefonnummer eller antallet af sidevisninger.\nDet er, hvor mange personer der følger hende på den kinesiske online-platform. Zhao Wei, eller Vicki Zhao som hun også bliver kaldt, er blandt de mest populære stjerner på Kinas sociale medier. Hun er samtidig en af de mest kendte skuespillere. Og nu også en af de rigeste. Hendes vej til rigdom og berømmelse fortæller ikke så lidt om udviklingen i den kinesiske film- og underholdningsbranche.\nKinesisk skuespiller født i 1976 i byen Wuhu i Anhui-provinsen. Hun har to søskende og en bror.\nHendes første mindre rolle var i en kinesisk film fra 1995. I 1999 vandt Zhao Wei en kinesisk pendant til en Oscar som den yngste skuespiller nogensinde. Hun har siden vundet flere priser i Kina og Hong Kong.\nHendes første film som instruktør hed »So Young« og blev en stor succes i de kinesiske biografer i 2013, hvor den indtjente 118 millioner dollar.\nZhao Wei er gift med rigmanden Huang Youlong og bosat i Hong Kong. Tilsammen har de en formue på over en milliard dollar.\nVokset op i fattig provins\n39-årige Zhao Wei voksede op i den fattige kinesiske provins Anhui. Længe troede hun, at hun skulle være lærer som sin mor. Første skridt i retningen af et mere glamourøst karriereforløb fandt sted tilbage i 1993. Det skete, da hjembyen fik besøg af et filmhold, der skulle lave et par optagelser i byen.\nEn enkelt tjans som statist var nok til at overbevise den dengang 17-årige Zhao Wei om mulighederne i filmens verden. Hun sagde sit job i en børnehave op, pakkede tasken og drog til storbyen for at blive skuespiller. Det lykkedes hende at komme ind på Beijing filmakademi og at blive tilbudt en af hovedrollerne i en ny TV-serie – et historisk drama fra kejsertiden.\nProduktionen blev en gigantsucces ikke bare i Kina, men i hele Asien. Den dag i dag er det stadig den rolle, de fleste kinesere kender Zhao Wei fra. Hun spillede den uskyldige og kloge pige med kejserligt blod i årene, der kæmper mod fordomme, intriger og alverdens uretfærdigheder for at bliver anerkendt i kejserfamilien.\nSiden fulgte filmroller, og i 2013 satte Zhao Wei sig også i instruktørstolen. Kinas filmindustri er over årene vokset til et punkt, hvor biografindtægterne snart overgår verdens største marked i USA. Pengene i branchen er blevet enorme. Få har været bedre til at udnytte de nye kommercielle muligheder end Zhao Wei. De seneste 15 år har hun konstant været blandt de mest eftertragtede og velbetalte kendisser i Kina. Godt hjulpet på vej af hendes store fanskare blandt landets mange internetbrugere. Hun har deltaget i markedsføringskampagner for over 120 produkter.\nBåde kinesiske og vestlige virksomheder som Mercedes Benz, Versace, Zegna, Dior og Motorola har betalt dyrt for at bruge hendes navn og ansigt i kommercielle sammenhænge. Nogle af de mange millioner har hun investeret i et smykkefirma i Singapore og et vinslot i Frankrig.\nMen det er aktiemarkedet, der har gjort Zhao Wei til milliardær. Sidste år opkøbte Alibaba Group, verdens største e-handelsfirma, 61 procent af aktierne i et skrantende kinesisk filmselskab. Selskabet blev omdøbt Alibaba Pictures, og Alibabas karismatiske chef og stifter, Jack Ma, tilbød Zhao Wei at købe en andel. Sandsynligvis for at give foretagendet et nyt og bedre image.\nZhao Wei og hendes mand skaffede 400 millioner dollar. Nok til at købe lidt over ni procent af aktierne i Alibaba Pictures. En investering der i dag er 762 millioner dollar værd.\nDet har dog ikke fået Zhao Wei til at indstille karrieren som skuespiller. Hun har netop kastet sig ud i den første TV-serie i seks år. Den hedder »Tigermor«, og her spiller Zhao Wei en mor med ikke så få ambitioner på vegne af sin datter.


Maja Kuld Askøe Jensen Forløb for folkeskoleelever\nSkolen udbyder introduktionskurser og brobygning for elever i 8., 9. og 10. klasse.\nIntroduktionskurser - for 8. klasse\nIntroduktionskurserne for 8. klasse varer 2 eller 3 dage. Her møder eleverne social- og sundhedsuddannelsen og den pædagogiske assistentuddannelse i et meget praktisk perspektiv, typisk gennem aktiviteter i skolens værksteder.\nBrobygning - for 9. klasse\nBrobygning for 9. klasse er for de elever, der er vurderet ikke uddannelsesparate. Indholdet er praktisk orienteret, introducerende og vejledende i forhold til grundforløb 1. Brobygning i 9. klasse varer en uge.\nBrobygning - for 10. klasse Brobygning for 10. klasse er rettet mod selve hovedforløbene, altså social- og sundhedsuddannelsen eller pædagogisk assistentuddannelse. Derfor er aktiviteterne på disse brobygningsforløb typiske eksempler på aktiviteter hentet direkte fra de to uddannelser. Forløbene varer 2 eller 3 dage.\nUdover de obligatoriske brobygningsforløb tilbyder og tilrettelægger skolen endvidere individuelle brobygningsforløb i samarbejde med UU.\nUU-vejlederen på din skole ved, hvornår næste introduktionskursus eller brobygningsforløb starter.


Jubilæumspris på jubilæumsbog.\nInterlingua – naturalmente!\nBenvenite (velkommen) til verdens letteste sprog\nOplev mulighederne ved kommunikation uden grænser.\nHer er endelig sproget, der kan læres på rekordtid, og som gør det muligt at kommunikere med hundreder af millioner mennesker verden over. • Interlingua har ingen uregelmæssigheder i grammatikken. • Interlingua består af det internationale ordforråd, som du kender i forvejen – fra fremmedsprog eller fra fremmedordene på dansk. • Det tager ikke mange dage, før du er i gang med at læse, skrive og tale interlingua. • Og så er interlingua en kæmpe hjælp, hvis du vil lære et af de romanske sprog (fransk, spansk, italiensk, portugisisk eller rumænsk). Interlingua er verdens letteste sprog. Du kan tale med hundreder af millioner – også selv om de aldrig har hørt om interlingua før. Interlingua bruger det internationale ordforråd. Interlingua er kommunikation uden grænser. Der er masser af litteratur på interlingua: original og oversat, skøn- og faglitteratur – både trykt, som e-bøger og som lydbøger. Med interlingua forstår du mange sprog. Du kan gættelæse nyheder, internetsider og tekster på fransk, spansk, italiensk og portugisisk. Verden udvider sig. I mange lande er der nationale interlingua-organisationer, hvor du kan melde dig ind og deltage i kurser. De fire nordiske interlingua-organisationer i Danmark, Sverige, Norge og Finland holder hvert 2. år i lige årstal nordisk interlingua-træf med intensive kurser, præsentationer, planlægning og inspiration. Det nordiske blad Actualitates kommer fire gange om året med nyheder og læsestof på dansk, norsk, svensk og interlingua. Det internationale nyhedsmagasin Panorama in interlingua udkommer seks gange årligt. Og begge findes digitalt. Virksomheder, organisationer, museer, myndigheder, turistforeninger m.fl. kan præsentere sig selv og deres ydelser på interlingua på nettet, så det kan læses verden over. Meget let med et sprog! Bliv selv inspireret til at opdage nye måder at bruge interlingua på. Vær kreativ og aktiv.\nUn presentation in interlingua\nLyt til den korte præsentation af interlingua på interlingua og opdag, hvor meget du forstår med det samme. Klik på plusset i boksen nedenfor for at få vist den tekst, som du hører.\nInterlingua er det internationale hjælpesprog, som takket være sit internationale ordforråd og en grammatik helt uden undtagelser umiddelbart forståes af mange hundrede millioner mennesker – også selv om de aldrig har hørt om det før: un instrumento practic de communication international. Interlingua bruges som ethvert andet sprog på skrift og i tale til alle formål. Men interlingua er neutralt, fordi det ikke er modersmål for nogen, og grammatikken er fuldstændigt regelmæssig. Derfor er interlingua meget let at lære. Efter nogle måneder bruger man det flydende.\nDansk Interlingua Union (DIU) runder 60 år 7. november 2020.\nKlik og se teksten\nUn presentation in interlingua: Interlingua es un complete lingua international – un instrumento practic e moderne pro communication international. Milliones comprende interlingua immediatemente. Le vocabulario es international, e le grammatica es absolutemente regular – nulle exceptiones! Interlingua es le plus facile in le mundo.\nLe die actual es:\n“Ud med sproget!” til 60 kr.\nBenvenite (velkommen) til\nverdens letteste sprog\nOplev mulighederne ved kommunikation\nHer er endelig sproget, der kan læres på rekordtid, og som gør det muligt at kommunikere med hundreder af millioner mennesker verden over. • Interlingua har ingen uregelmæssigheder i grammatikken. • Interlingua består af det internationale ordforråd, som du kender i forvejen – fra fremmedsprog eller fra fremmedordene på dansk. • Det tager ikke mange dage, før du er i gang med at læse, skrive og tale interlingua. • Og så er interlingua en kæmpe hjælp, hvis du vil lære et af de romanske sprog (fransk, spansk, italiensk, portugisisk eller rumænsk). Interlingua er verdens letteste sprog. Du kan tale med hundreder af millioner – også selv om de aldrig har hørt om interlingua før. Interlingua bruger det internationale ordforråd. Interlingua er kommunikation uden grænser. Der er masser af litteratur på interlingua: original og oversat, skøn- og faglitteratur – både trykt, som e-bøger og som lydbøger. Med interlingua forstår du mange sprog. Du kan gættelæse nyheder, internetsider og tekster på fransk, spansk, italiensk og portugisisk. Verden udvider sig. I mange lande er der nationale interlingua- organisationer, hvor du kan melde dig ind og deltage i kurser. De fire nordiske interlingua-organisationer i Danmark, Sverige, Norge og Finland holder hvert 2. år i lige årstal nordisk interlingua-træf med intensive kurser, præsentationer, planlægning og inspiration. Det nordiske blad Actualitates kommer fire gange om året med nyheder og læsestof på dansk, norsk, svensk og interlingua. Det internationale nyhedsmagasin Panorama in interlingua udkommer seks gange årligt. Og begge findes digitalt. Virksomheder, organisationer, museer, myndigheder, turistforeninger m.fl. kan præsentere sig selv og deres ydelser på interlingua på nettet, så det kan læses verden over. Meget let med et sprog! Bliv selv inspireret til at opdage nye måder at bruge interlingua på. Vær kreativ og aktiv.


Mads super-snit på 11,4 er ikke nok til drømmeuddannelsen - MX.dk\nAf Maja Grønholdt Jensen - 24/06-15 06:41\nMads Vendelin Olesen er blevet student fra Aalborg Handelsgymnasium med et gennemsnit på 11,4 - men det er højst sandsynligt ikke nok, hvis han skal ind på den videregående uddannelse, han ønsker.\n- Jeg er selvfølgelig nervøs for ikke at komme ind. Det er jo International Business jeg allerhelst vil læse, siger Mads Vendelin Olesen om fremtidsplanerne. Ved siden af gymnasiet har Mads Vendelin Olesen brugt sin tid på at starte en konsulentvirksomhed op, hvor han blandt andet underviser i innovation på folkeskoler. Mads' gennemsnit på 11,4, hvis han søger ind på en uddannelse inden for to år er højest sandsynligt ikke nok til at komme på ind International Business på CBS på kvote et.\nDer er gået inflation i 12-taller på de gymnasiale uddannelser - det betyder at optagelseskvotienterne på de videregående uddannelser stiger og stiger. For 19-årige Mads Vendelin Olesen betyder det, at hans gennemsnit på 11,4 sandsynligvis ikke er nok til at sikre sig en plads på International Business på CBS.\nFor at komme ind på International Business på CBS skulle man nemlig sidste år have et snit på 12,1 for at komme ind, og derfor søgte Mads Vendelin Olesen kvote to, for at forbedre sine chancer for at komme ind.\n- Jeg er selvfølgelig nervøs for ikke at komme ind. Det er jo International Business, jeg allerhelst vil læse, siger studenten til metroxpress.\nMads Vendelin Olesen valgte at bruge en del af tiden ved siden af skolen på at forbedre sit CV og få erfaring, derfor er han tilfreds med sit gennemsnit, selvom hans prioritering måske koster ham en plads på sit drømmestudie.\n- Jeg er meget tilfreds med min egen indsats. Jeg har valgt at engagere mig i skolens elevråd og starte egen virksomhed ved siden af. Det er noget, der kan forbedre mine chancer for at komme ind via kvote to, lyder det fra den 19-årige iværksætter, der ved siden af skolen driver en konsulentvirksomhed.\nHan krydser fingre for, at hans CV sammen med karaktergennemsnit giver ham en plads via kvote to - men han har også tænkt sig at søge ind på HA i erhvervsøkonomi via kvote et for en sikkerheds skyld. Sommerferien skal han bruge på at tjekke universiteter i USA ud, og så vil han ellers direkte i gang med sin videregående uddannelse.\n- Jeg vil direkte ind at læse. Jeg føler mig klar personligt og har også en god portion erhvervserfaring. Jeg regner med at læse min bachelor i Danmark og tage min kandidat i USA, lyder det fra Mads Vendelin Olsen, som oven i sit flotte gennemsnit har fået et legat på 20.000 kroner for at være skolens mest engagerede elev.


Tøj og mode - Side 6 af 7 - StartupCity\nKøb sko fra Billi Bi i god kvalitet og flotte Nome sko til gode priser her\nSko kan ikke undværes, uanset om det er vinter eller sommer, og da du skal have mulighed for at gå udenfor, bør du finde sko. De skal dog ikke blot være praktiske, de skal også passe til din stil. Hos www.unik-sko.dk kan du finde det rette, blandt andet har de Billi Bi og Nome sko.\nFind loafers, snørestøvler, sneakers og andre former for sko til mænd hos SKOWOLTER\nHos SKOWOLTER kan du finde alt i fodtøj til mænd og kvinder. Læs om herre loafers og snørestøvler til mænd her.\nAlle skal føle sig godt tilpas i deres tøj, og det gælder også for kraftige kvinder, der skal have mulighed, for at finde tøj, der sidder godt og ser godt ud. Det kan www.venusogmarsxl.dk være behjælpelige med, de gør det blandt andet muligt at finde kjoler til fest i store størrelser.\nDet er ikke nogen tilfældighed at så mange danskere vælger at købe fodtøj hos SKOWOLTER disse dage - tvært i mod. Siden har først og fremmest en masse gode kategorier man kan vælge i mellem, blandt andet herre vinterstøvler og herre hjemmesko. Der er således gode muligheder for at kombinere flere indkøb, og spare på fragten. Takket være fornuftige priser fra start til slut, bliver det desuden hurtigt sjovere at shoppe fodtøj i butikken. Læs mere i artiklen herunder.\nBredt sortiment af snapback kasketter og sixpence hos High5shop.dk\nUanset om du er til snapback kasketter, sixpence / flat caps eller en helt anden slags hatte, så finder du den næsten med sikkerhed hos High5shop.dk. Den danske forhandler har nemlig specialiseret sig i stort set alt der har med kasketter og herrehatte at gøre (men damer naturligvis også velkomne). Udvalget er sat overskueligt og godt op, så det er aldrig svært at finde den perfekte kasket til byturen i weekend. Læs mere i artiklen herunder.


Valget af karryretter\nMadras karry: Oprindelse Indien\nDen ultimative gammeldags karry, varm, krydret. Navn givet i Indien for blandingen sammensat af forskellige krydderier og aromatiske planter. Blandingen skifter helt fra region til region afhængigt af skålen, den ledsager. Indianerne kalder blandingen massala, som vi kalder karry. Curry er skålen tilberedt ved hjælp af en masala.\nGaram Massala: Oprindelse Indien Denne krydderur kan bruges i de fleste opskrifter i de sidste par minutter til at blive brugt koldt. Ingredienser: kardemomme, kanel, nelliker, spidskommen, peber, ...\nRas el Hanout gul: Oprindelse Marokko Blanding af marokkanske krydderier, der betyder købmandshoved, dette varierer fra region til region eller fra tradition til tradition, fordi alle i Marokko har deres egen idé om dens sammensætning. Normalt sammensat af: koriander, gurkemeje, karve, maniguette, spidskommen, salt, rosenknopper, ... Anvendelse: fisk, grøntsager, merguez, tagines.\nBlack Curry Indien\nBlack Curry, også kaldet Kala Massala, stammer fra Indien. En original blanding, sammensat af tidligere grillede krydderier (koriander, fennikel, bukkehorn, nigella, sort sennep, niora (chili fra Sydamerika) ...). Det vil krydre din fisk, grøntsager og hvidt kød\nTandoori Massala: Oprindelse Indien Tandoor i Indien betyder "stenovn", hvor skålene placeres i folie. Indisk rød karryblanding til fisk, hvidt kød. Ingredienser: sød peber, paprika, hvidløg, timian, koriander, salt, sort peber, selleri, karve, ...\nRøget karry: Røget karry lavet af kardemomme og røget sød peber fra Murcia, gurkemeje, koriander, ingefær, kanel. Anvendelse: salater, hvidt kød, ..\nVandouvan: Origin India Curry fra Kashmir, meget stærk hel karryblanding baseret på hvidløg, druer, sesamolie, løg, karryblade, sennepsfrø. Hele karryen er nyttig til kogning af retter, både hvidt kød og fisk.\nJapansk karry: Oprindelse Japan Iwakiya karry er lavet af ingredienser, der forsigtigt sauteres i en gryde. Delikat aromatiseret med Aomori æbler, krydderier, frugtchutney. Denne røde karry udvikler subtile, frugtagtige, intense aromaer. Karryen stammer fra Indien. Det nåede imidlertid Japan gennem europæiske handlende for næsten to århundreder siden.\nhttps://www.ingredientsdumonde.kingeshop.com/8-karrybokse-qbaaaalfa.asp 2021-12-31 105.00105.00 €


Stop lukning af skoler i Randers! - Skrivunder.net\nDer lukker fem folkeskoler i Randers næste år. Det skriver Randers Kommune i en pressemeddelelse.\nSkolerne, der lukker, er Hadsundvejens Skole, Rytterskolen, Vorup Skole, Nyvangsskolen og Gjerlev-Enslev Skole. Desuden bliver Tirsdalens Skole en ren overbygningsskole med 7. til 9. klasse. Derimod mister Fårup Skole 7-9 Klasse.\nJeg går selv på Rytterskolen, og jeg ønsker ikke at verdens bedste skole, med verdens bedste lærerstab skal lukke. Jeg håber at i vil bruge 2 minutter af jeres tid på at underskrive.\nFrederik Vilhelm Lindgaard Andersen Kontakt forfatteren af dette andragende\nVed at underskrive giver jeg Frederik Vilhelm Lindgaard Andersen tilladelse til at videregive min underskrift til dem, der har myndighed på dette område.\nAnnoncer underskriftsindsamling "Stop lukning af skoler i Randers!" på denne liste


VOLLEYBALL: Det kører bare for Team Køge Volleys unge talenter i Volleyligaen for damer. I weekenden vandt holdet sin fjerde sejr i træk da DHV Odense blev sendt hjem fra Asgård skole i Køge med et nederlag på 3-0 efter sætcifrene 25-10, 28-26 og 26-24.\nMed sejren er Team Køge Volley nu meget tæt på at have kvalificeret sig til slutspillet. Køge indtager femtepladsen - tre points foran Aarhus Volley som man kæmper om femtepladsen med for at få en nemmere kvartfinale. Netop Aarhus Volley er Team Køge Volleys modstander i Asgårdskolen næste weekend - lørdag den 31. januar kl. 15.00.\nKøge-pigerne kan tage et stort skridt videre i den rigtige retning allerede lørdag den 24. januar kl. 13.00 hvor man kl. 13.00 på udebane møder bundholdet Gentofte Volley i Kildeskovhallen i Gentofte. Her kan Team Køge Volley få sin femte sejr i træk mod Gentofteholdet der endnu ikke har indtjent nogen points i denne sæson.\nEn sejr vil give et godt rygstød før næste uges to spændende kampe - allerede på tirsdag den 27. januar kl. 20.00 venter den første af næste uges to store kampe, når Brøndby VK, der indtager andenpladsen i Volleyligaen, gæster Asgård skole inden den førnævnte kamp mod Aarhus Volley lørdag den 31. januar.


3-dagestur til Braunschweig-Wolfenbüttel\nI dagene 15.-17. september var 40 medlemmer af Historisk Samfund for Sønderjylland på ekskursion i det tidligere fyrstedømme Braunschweig-Wolfenbüttel. Temaerne var dels områdets historie og hertuger med særlig vægt på 1700-tallet, dels 1900-tallet med nazisme og relationerne mellem de to Tysklande i perioden fra Anden Verdenskrig til 1989.\nFlere danske dronninger har tilknytning til området. Det gælder bl.a. den herostratisk berømte Juliane Marie – enkedronningen efter Frederik 5., der efter alt at dømme havde en tydelig finger med i spillet, da hendes stedsøns, Christian 7.’s, rådgiver Struensee i 1772 blev arresteret og senere henrettet. Juliane Marie var hertugdatter fra Wolfenbüttel, der dengang var fyrstedømmets residensby. Og en søster til Juliane Maries ”konkurrent”, Christian 7.’s dronning og Struensees formodede elskerinde, Caroline Mathilde, byggede og beboede et fint lille Schloss Richmond i Braunschweig. Det er på trappen til det slot, billedet af tur-deltagerne er taget.\nUd over besøg på/i flere slotte, kirker og museer samt byvandringer i både Braunschweig og Wolfenbüttel omfattede turen også besøg ved en speciel skole for Hitlerjugends kommende ledere, der blev opført af nazisterne i slutningen af 1930’erne. Ikke helt tilfældigt i Braunschweig, der var en nazistisk højborg. Og endnu nærmere nutiden kom deltagerne ved et besøg 20 km øst for Braunschweig – ved den berømte motorvejsgrænse Helmstedt-Marienborn mellem Øst- og Vesttyskland i DDR-tiden. Det var nøglehullet på den vigtigste land-forbindelsesvej til Berlin. Her fik man ved selvsyn demonstreret, hvor paranoidt et politisk system kan udfolde sig.\nTuren var, ifølge deltagerne, meget vellykket – først og fremmest takket være de to kyndige faglige ledere: Lars N. Henningsen og Carsten Porskrog Rasmussen. Det kan ikke udelukkes, at turen gentages i 2018.


IT-Sikkerhed & GDPR | Pro-IT\nSikkerhedsrådgivning og løsninger der matcher tidens trusselsbillede\nForside ⇿ Kompetencer ⇿ IT-Sikkerhed & GDPR\nAntivirus, Firewall, IT politik, overvågning, kryptering, backup og replikering er alle vigtige nøgleord, når man taler IT Security\nFå styr på din GDPR\nAlle virksomheder i Danmark skal leve op til den nye forordnings formuleringer, ellers kan man risikere markante bøder fra Datatilsynet\nEkstern sikring af din data\nRemote backup er en online backup løsning, som skaber en automatisk sikkerhedskopi af filer, mapper og databaser\nPr. 1. januar 2019 blev det et lovkrav, at alle e-mails, der indeholder følsomme eller fortrolige personoplysninger, skal krypteres\nMonitorering af dine kritiske systemer døgnet rundt\nVed konstant at overvåge de mest kritiske elementer i ens IT-installation kan man sikre en høj oppetid samt en proaktiv tilgang til eventuelle problemer\nDet blev pr. 25 maj i år umuligt at berøre emnet IT-sikkerhed, uden at have Persondataforordningen in mente. Når I udarbejder en IT-sikkerhedspolitik, er det enormt vigtigt, at I tager hensyn til Persondataforordningen. Helt konkret skal man sørge for at stille de rigtige spørgsmål:\nHvornår skal persondata slettes, og hvordan?\nHvordan sikres det, at persondata ikke lækkes?\nHvordan sendes en e-mail krypteret?\nHvordan sikres det, at transmission af data – mellem websidebesøgende og webside – foregår krypteret?\nDette er blot en brøkdel af de spørgsmål, I er nødt til at have for øje, når I udarbejder en IT-sikkerhedspolitik. Enhver virksomhed, der behandler persondata, har brug for et sikkerhedsniveau afstemt efter omkostningerne og de forretningsmæssige behov.\nVi har bred erfaring med at rådgive kunder om GDPR og udarbejdelse af IT-sikkerhedspolitikker.


KFUM- Spejdere har fået penge til lys - sn.dk - Forsiden - Nordvestsjælland - Ugebladet Vestsjælland\nForleden kom John Madsen, filialdirektør i Sydbank Slagelse forbi spejderne for at indvie det nye lysanlæg. Men på billedet er også Lars Wittrock fra Sct. Huberti Gilde og leder for bæver og ulve, samt nogle spejdere. Privatfoto\nArtiklen: KFUM- Spejdere har fået penge til lys\nKFUM- Spejdere har fået penge til lys\nUgebladet Vestsjælland - 03. juli 2020 kl. 15:59\nKFUM-Spejderne på Centervej i Høng har den seneste tid haft travlt med at etableret LED-lys på udearealet, samt opsat lys på selve spejderhytten.\nYdermere ønsker de at etableret en svævebane.\nAlt det har kostet en sjat penge, men forleden kom John Madsen fra Sydbank i Slagelse forbi med en check fra Trelleborg Fonden på 23.161 kroner.\nSct. Huberti Gilde søgte Trelleborg Fonden om pengene til lysprojekt på KFUM-Spejdernes grund i juni 2019 og fik dem bevilget, men på grund af det våde efterår og vinter har det ikke været muligt at færdiggøre projektet før juni i år.\n- Vi har fjernet de gamle lysmaster, og derefter har vi fået lavet tre punktstøbninger forskellige steder på grunden, hvor de to af dem er på ca. to kubikmeter beton. Disse skal bruges, når spejderne laver svævebanen og den ene af disse skal også fungere som den ene af lysmasterne. Den sidste punktstøbning er kun på ca. en kubikmeter denne er kun til lysmast, forklarer Lars Wittrock, der er spejderleder.\nSpejderne har ydermere har indkøbt seks LED projektør lamper til udendørs brug på 180W disse svarer til ca. 1.000W halogen stykket, samlet svarer det til 6000W halogen.


Mødrehjælpen efterlyser coronaregler for samvær: - Vi svigter rigtig mange børn lige nu | TV2 Nord\nMødrehjælpen efterlyser coronaregler for samvær: - Vi svigter rigtig mange børn lige nu\nNordjyske skilsmissebørn kommer i klemme mellem forældrene, fordi der ikke er lavet særlige samværsregler, der kan gælde under coronakrisen.\n21. feb 2021, kl. 18:53\nUklare retningslinjer for samvær under corona har klare konsekvenser for børn i skilsmissefamilier, ifølge Mødrehjælpen. Siden 11. marts har de fået mange henvendelser fra frustrerede forældre.\n- Vi har oplevet, at konflikterne er blevet mere voldsomme under corona. Det skyldes blandt andet, at retningslinjerne fra Familieretshuset ikke har været klare, lyder det fra Trine Schaldemose, vicedirektør i Mødrehjælpen.\nquote Det er børnene, det går ud over. De er i midten af det hele.\nDet er Familieretshuset, som udstikker reglerne for blandt andet samvær. Og ifølge Trine Schaldemose er formuleringerne for upræcise, og det er dybt problematisk.\n- I vejledningerne for samvær står der ’overvej’ eller find selv ud af det. Og når der står 'overvej', er det op til fortolkning og forhandling. Hvis en forælder får symptomer, så står der, at man kan ’overveje’, om barnet skal afleveres til den anden, og det giver virkelig mange problemer.\nIfølge Trine Schaldemose kan konflikterne også tage udgangspunkt i, om barnet for eksempel er raskt nok til samvær.\n- Lige nu giver vi børnene et kæmpe ansvar i de her konflikter. De kommer til at være med til at fortolke retningslinjerne og bliver involveret i en dialog om, hvorvidt de vil blive hos den ene eller anden forælder.\nDen yderligere konfliktoptrapning rammer børnene hårdt, fordi mange i forvejen har det svært på grund af corona, og derfor har særligt brug for stabile relationer, fortæller Trine Schaldemose.\n- Vi svigter rigtig mange børn lige nu. Børnene mistrives, de får ondt i maven, de holder op med at lege, siger vicedirektøren, og forklarer, at det primært gælder familier med et konfliktniveau, der i forvejen er højt.\n- Det kan vi ikke være tjent med\nDet nordjyske folketingsmedlem Per Larsen (K) anerkender udfordringerne og vil gå videre med sagen.\n- Jeg har set de her retningslinjer, og de er meget løst formuleret og op til forældrene selv at finde ud af det. Det kan gøre det ekstra vanskeligt i samværssager, hvor der i forvejen er konflikter.\n- Jeg vil tage fat i ministeren, for det her kan vi ikke være tjent med. De børn har krav på at få et ordentligt samvær, siger Per Larsen (K), der er medlem af Social- og Ældreudvalget.\nHan peger både på bedre vejledning og mindre ventetid i Familieretshuset som løsninger. Hos Mødrehjælpen håber man på snarlig handling.\n- Vores appel er, at man i fællesskab går ind og laver nogle regler for samvær, så børnene helt trygt kan se både deres mor og far, siger Trine Schaldemose.\nTV2 Nord har søndag forsøgt at få et interview med den ansvarlige minister på området, Social- og Ældreminister Astrid Krag, men det har ikke været muligt. Ministerens presseafdeling henviser til de gældende vejledninger på Familieretshusets hjemmeside.


Menneskesønnen vil blive åbenbaret | Jesus’ liv\nRIGET ER MIDT IBLANDT DEM\nHVORDAN VIL DET VÆRE NÅR JESUS ÅBENBARES?\nJesus er stadig enten i Samaria eller Galilæa. Nu stiller nogle farisæere ham et spørgsmål angående Rigets komme, som de forventer vil finde sted med stor pomp og pragt. Men han svarer: “Guds rige kommer ikke på en iøjnefaldende måde; folk vil heller ikke sige: ‘Se her!’ eller: ‘Dér!’ For Guds rige er iblandt jer [eller “i jeres midte”].” – Lukas 17:20, 21, fodnoten.\nNogle opfatter måske det Jesus siger, som om Riget kun er en tilstand i Guds tjeneres hjerte. Det kan dog ikke være tilfældet, for Jesus henvender dette til farisæerne, og de har bestemt ikke Riget i deres hjerte. Men det er i deres midte fordi den udvalgte konge i Guds rige, Jesus, er lige her midt iblandt dem. – Matthæus 21:5.\nEfter at farisæerne sikkert er gået, giver Jesus disciplene flere detaljer om Guds riges komme. Angående sin nærværelse som konge i Riget giver han den her advarsel: “Der vil komme en tid hvor I længes efter at se en af Menneskesønnens dage, men I skal ikke se den.” (Lukas 17:22) Jesus peger på at det er i fremtiden Menneskesønnen vil herske som konge i Riget. Inden da vil nogle disciple måske længselsfuldt spejde efter det, men de må blive ved med at vente indtil Guds tid er inde til at Menneskesønnen skal komme.\nJesus fortsætter: “Folk vil sige til jer: ‘Se dér!’ eller: ‘Se her!’ Gå ikke derud, og løb ikke efter dem. For ligesom lynet glimter fra én del af himlen til en anden del af himlen, sådan vil det være på Menneskesønnens dag.” (Lukas 17:23, 24) Hvordan vil Jesus’ disciple være beskyttet mod at følge nogle der giver sig ud for at være Messias? Jesus siger at når den rigtige Messias kommer, vil det være som lyn der ses over et stort område. Når Jesus er nærværende som konge i Guds rige, vil det være tydeligt for alle der er årvågne.\nJesus sammenligner så denne fremtidige periode med nogle fortidige begivenheder for at vise hvordan folks indstilling vil være til den tid: “Som det var i Noas dage, sådan vil det også være i Menneskesønnens dage ... Eller som det gik i Lots dage: De spiste, de drak, de købte, de solgte, de plantede, de byggede. Men den dag Lot gik ud af Sodoma, regnede ild og svovl ned fra himlen og udslettede dem alle. Det vil være det samme den dag Menneskesønnen åbenbares.” – Lukas 17:26-30.\nDet Jesus siger, er ikke at folk på Noas tid og på Lots tid blev udslettet fordi de var optaget af normale ting som at spise, drikke, købe, sælge, plante eller bygge. Noa og Lot og deres familier gjorde nogle af de samme ting. Men de andre gjorde det helt uden at tænke over hvad Guds vilje var, og de tog sig ikke af hvad det var for en tid de levede på. Så Jesus opfordrer sine disciple til at være interesseret i Guds vilje og optaget af at gøre den. Han gør dem opmærksom på at de ved at gøre det, kan bevare livet når Gud griber ind.\nDisciplene må ikke blive distraheret af verden omkring dem. Jesus siger: “På den dag skal den der er på taget men har sine ting i huset, ikke gå ned for at hente dem, og den der er ude på marken, skal heller ikke gå hjem efter sine ting. Husk på Lots hustru.” (Lukas 17:31, 32) Hun blev til en saltstøtte.\nJesus fortsætter med at beskrive hvordan situationen vil være når Menneskesønnen regerer som konge. Han fortæller sine disciple: “I den nat vil der være to i én seng; den ene vil blive taget med, men den anden vil blive efterladt.” (Lukas 17:34) Nogle vil blive frelst, andre vil blive efterladt, altså miste livet.\nDisciplene spørger: “Hvor, Herre?” Jesus svarer: “Hvor liget er, dér vil ørnene også samles.” (Lukas 17:37) De der vil blive taget med, sammenlignes med ørne, der har et skarpt syn. Disse trofaste disciple vil samles om Kristus, Menneskesønnen. Når det sker, vil han give sine disciple del i livreddende sandheder.\nI hvilken forstand er Riget i farisæernes midte?\nPå hvilken måde vil Kristus’ nærværelse være som lyn?\nHvorfor må Jesus’ disciple være parate når Menneskesønnen kommer?


Irritation og bitterhed: FCM ødelagde kampen – Ekstra Bladet\n6 minutter siden Fik hjernerystelse i TV2-program 1 time siden Savner argumenter - savner at få slag 46 minutter siden Ole Henriksen fanget i USA: Savner Danmark 31 minutter siden Trine Bramsen: - Derfor skal der ryddes op 15 minutter siden Lego stopper 'ufølsomme reklamer' efter uroligheder i USA 6 minutter siden Fik hjernerystelse i TV2-program\nFredag d. 21. aug. 2015 - kl. 07:31 0\nIrritation og bitterhed: FCM ødelagde kampen\nSouthamptons hollandske træner Ronald Koeman var træt af, at midtjyderne fra første minut forsøgte at trække tid i opgøret\nEfter Brøndbys pinlige nederlag i Grækenland torsdag aften, fik FC Midtjylland heldigvis rettet lidt på Superligaens omdømme, da de sensationelt fik et 1-1-resultat med hjem fra Southampton i Europa League-kvalifikationen.\nFinske Tim Sparv bragte midtjyderne foran før pauseteen, før hjemmeholdets Jay Rodriguez udlignede på straffespark midt i anden halvleg. Et kæmpe resultat for de danske mestre, der turde spille med sidste år nummer syv fra Premier League og også kom frem til flere chancer udover Sparvs mål.\nMen det var ikke alle, der var imponerede over FCM's spil og taktik i opgøret.\nSouthamptons træner Ronald Koeman var noget bitter og irriteret på danskerne efter opgøret - han mente, at udeholdet bevidst trak tiden helt fra start.\n- De begyndte at trække tiden fra første minut! Det er jeg meget irriteret over - jeg kan slet ikke lide det. Fint nok, hvis du gør det de sidste fem minutter, men allerede fra opgørets første minut? Det er sikkert meget flot af dem, men jeg bryder mig ikke om det. Det er ikke taktisk for mig, sagde en rødglødende Koeman efter opgøret og tilføjede:\n- Dommeren bliver nødt til at gribe ind over for det. Han skal beskytte det hold, der gerne vil spille fodbold og gerne vil have rytme i spillet. Han gav et gult kort i det 88. minut, men det er for nemt. Hvis han gav det i starten af opgøret, som ville han vise dem, at det ikke er i orden, sagde han.\nSe også: Skår i glæden: Derfor ærgrer FCM-profil sig efter sensation\nDet engelske medier fokuserede dog ikke så meget på Midtjyllands tidsudtrækning dagen derpå. I stedet konstaterede de, at Southampton burde have vundet kampen - især med det hårde pres i anden halvleg - men danskerne havde også stor ære af opgøret, hvor deres dødbolde og lange indkast var en evig kilde til uro i Southampton-defensiven.\nHer er et udpluk af vurderinger fra de engelske aviser:\nSouthampton fortjente helt klart sejren - meget symptomatisk jublede hele FCM-holdet, da dommeren fløjtede af. Danskerne forstyrrede hjemmeholdet i første halvleg, men efter pausen var Southampton dominerende. Gæsterne var farlige på dødbolde og lange indkast fra Kian Hansen, og de var organiserede og tætte i deres kæder i første halvleg. Udover Sparvs mål kom de også tæt på ved Petter Andersson og deres anfører Erik Sviatchenko.\nEn meget frustrerende aften for Southampton. De burde havde vundet opgøret, og nu er de tvunget til at score i Danmark for at gå videre. Meget er blevet skrevet om Midtjyllands data-system og den statistiske tilgang til spillet - 'Moneyball'. Men de danske mestre spillede deres spil og lykkedes mod Premier League-modstanderen - nu har de et fantastisk udgangspunkt før returopgøret.\n- Southamptons chancer for at nå EL-gruppespillet er i den grad blevet mindre efter opgøret. Aftenens eneste lyspunkt var Jay Rodriguez, der scorede efter en lang skadespause med et overrevet korsbånd. Gæsternes målmand brillerede med en fantastisk redning og ellers skabte de problemer for Southampton med lange indkast fra deres midtstopper Kian Hansen, dødbolde og hjørnespark.\nTV: Southamton fik annulleret et mål i anden halvleg - noget som Ronald Koeman også var meget utilfreds med. Se situationen i videoen herunder:


I hvilke tilfælde vil det anbefales at udsætte vaccination\nBarnet er ikke den anbefalede alder\nProcess for akut sygdom\nHvad hvis mit barn får feberkramper?\nHvad hvis mit barn tager et antibiotikum?\nPatienter med immundeficiens\nI hvilke tilfælde vaccination ikke ville anbefales\nVisse allergier og anafylaksi\nOg i tilfælde af ægallergi?\nEncephalopati af ukendt etiologi\nSom WHO siger, at vacciner redder liv, de er en grundlæggende rettighed (selvom den desværre ikke altid er let tilgængelig for alle), og de er omkostningseffektive, fordi de er sikre, effektive og billige.\nSom med enhver medicin, vacciner kan også have kontraindikationer der øger risikoen for alvorlige bivirkninger. I dette tilfælde kan børnelægen anbefale at udsætte eller undgå administration af vaccinen, idet det altid vejer fordele og ulemper.\nVi fortæller dig, hvilke henstillinger det vaccinerådgivende udvalg fra den spanske sammenslutning af pediatri (CAV-AEP) tilbyder i denne henseende.\nEn kontraindikation er en specifik situation, der forekommer hos patienten, og som et lægemiddel, en vaccine eller en kirurgisk procedure ikke bør anvendes, da det kunne øge risikoen for alvorlige eller endda dødelige virkninger.\nNår vi taler om vacciner, kan kontraindikationer være af to typer:\nmidlertidig: når den enkelte præsenterer en tilstand i et bestemt tidspunkt, hvilket kan øge risikoen for bivirkninger. Efter denne tid og efter denne betingelse ophører risikoen med at eksistere.\npermanent: når den enkelte har en bestemt tilstand, der modsiger vaccination.\nCAV-AEP understreger vigtigheden af korrekt at diagnosticere mulige kontraindikationer, da de falske motiver medfører muligheden for at miste eller forsinke vaccinationsmuligheden med de risici, dette medfører.\nIngen vaccine er kontraindiceret under amning\nHver vaccine skal administreres i en bestemt alder, fordi hvis den blev gjort tidligere end anbefalet, kunne det producerer ikke det forventede immunrespons. Sådan er for eksempel tilfældet med den tredobbelt virale vaccine, som ikke tilrådes at blive administreret før 12 måneders levetid.\nDerfor skal vi huske den officielle vaccineplan for at vide, hvornår det er tid til at vaccinere vores børn, antallet af doser svarende til hver vaccine og intervallet mellem alle.\nVacciner er også vigtige i ungdomstiden: hvad de er, og når de administreres\nAlligevel skal du huske, at i tilfælde af epidemiologisk risiko, kan en børnelæge anbefale at fremme administrationen af den tredobbelt virale vaccine, hvis fordelene i det særlige tilfælde opvejer risiciene.\nI tilfælde af prematuritet, babyen får vaccinerne i henhold til sin kronologiske og ukorrigerede alder, uanset graviditetsalderen, han var ved fødslen, og hans vægt, undtagen i usædvanlige situationer som lægen bestemmer.\nDer er to sikre og anbefalede vacciner under graviditet: influenza, som skal styres, når kampagnen starter, og difteri, stivkrampe og kikhoste, som gives i slutningen af graviditeten for at forhindre kikhoste hos den nyfødte.\nmen vacciner med levende virus er kontraindiceret under graviditet på grund af den potentielle risiko for at forårsage skade på fosteret. Imidlertid kan indgivelse af en specifik vaccine i særlige situationer og altid vurdere risikovinsten.\nHvis patienten på tidspunktet for modtagelse af vaccinerne gennemgår en moderat eller svær infektiøs proces, vaccination skal udsættes indtil bedring. Også i tilfælde af akut sygdom, hvor der er høj feber, svær diarré, astmatisk krise eller dekompenseret hjertesygdom eller nefropati.\nDet er ikke nødvendigt at udsætte vaccination mod banale infektionssygdomme med eller uden feber, såsom forkølelse eller mild diarré, da det vises, at bivirkningerne ikke øges, eller sygdomssymptomer forlænges.\nBørn, der på et tidspunkt har haft feberkramper, kan vaccineres uden yderligere risiko, selvom den spanske vaccinationsforening anbefaler administration af et for tidligt før og efter vaccination.\nAntibiotika er ikke kontraindikation for vaccinerundtagen den orale tyfusvaccine.\nHos børn med immundeficiens er levende kimvacciner såsom viral tredobbelt (mæslinger, røde hunde og paritoiditis), skoldkopper og gul feber er kontraindiceret, fordi de kan forårsage sygdommen på en alvorlig måde. Ikke alle andre vacciner, selvom flere doser kan være nødvendige, fordi de normalt forårsager et dårligt immunrespons.\nI tilfælde af Børn med infektion med human immundefektvirus (HIV) Du bør rådføre dig med lægen.\nden gær allergisk De bør ikke modtage hepatitis B-vaccinen.\nDe der har gelatine-anafylaksi De bør ikke vaccineres fra den virale tredobbelt.\nDe der har neomycin anaphylaxis eller polymyxin B De bør ikke modtage tredobbelt viral vaccine, influenza eller den inaktiverede poliovaccine.\nDe, der har en historie med streptomycin anaphylaxis De bør ikke modtage den inaktiverede poliovaccine.\nNår en anafylaktisk reaktion udløses efter vaccination, efterfølgende doser af den samme vaccine er kontraindiceret. Ikke så nogen anden forskellig vaccine, der ikke har den samme komponent.\nAllergier med ikke-anafylaktiske reaktioner på en hvilken som helst komponent i vaccinen udgør ikke en kontraindikation og tages ikke i betragtning.\nI den spanske Vacunology Association kan vi læse følgende vedrørende ægallergi, der er så almindelig i barndommen:\n”I tilfælde barnet med en ægallergi kan blive vaccineret undtagen i tilfælde, hvor du har en alvorlig ægallergi (hypotension, chok og åndedrætsbesvær), hvor du ikke kan modtage vaccine mod influenza eller gul feber. I disse tilfælde den tredobbelt virale vaccine administreres under nøje medicinsk observation“.\n“At have diarré eller mavesmerter efter at have taget æg er ikke grunde til ikke at administrere den tredobbelt virale vaccine”\nTilstedeværelsen af en encephalopati af ukendt etiologi, der vises inden for syv dage efter indgivelsen af en vaccine med en komponent mod kikhoste, kontraindicerer indgivelsen af efterfølgende doser af vacciner indeholdende nævnte komponent.\nI de tilfælde, vi beskriver nedenfor, vaccinationen skal vurderes af lægen eller / og tage hensyn til en række forholdsreglermen det er ikke kontraindiceret a priori:\nAnfald, cerebral parese og psykomotorisk retardering må ikke kontraindicere nogen vaccine, forudsat at sygdommen er stabiliseret.\nFeber over 40,5 ° C inden for 48 timer efter indgivelse af en dosis af enhver vaccine med kikhoste-komponenten.\nForsigtighed ved indgivelse af efterfølgende doser, hvis efter pertussis-vaccinen patienten har anfald i de næste tre dage, græder græder i mere end tre timer, og hypotoni syndrom og hyporesponse i de første 48 timer efter vaccination.\nFra A til Å: Alle børnevacciner fra 0 til 14 år gamle\nHvis patienten i de seks uger efter administration af en vaccine udvikler Guillain-Barré-syndrom, vurderes omhyggeligheden eller ej til indgivelse af en efterfølgende dosis af vaccinen nøje.\nLægen vurderer i hvert specifikt tilfælde risikofordelen ved vaccination hos patienter med kroniske sygdomme og immunsuppression, og dem, der er i behandling med biologiske produkter.\nFør administration den tredobbelt virale vaccine til mennesker med en ubehandlet aktiv tuberkulose, er det passende, at den tilsvarende antituberkuløse terapi er indledt.\nEn mor opdager, at børnehavens manager ammede sin baby i hemmelighed i flere måneder\nVed du hvad der føles godt for forældrene? Venner med børn


Sex Nordjylland Sjove Spørgsmål Til Date / Erotic Massage\n/02/23 - Dette spørgsmål er blevet drøftet til døde, og der er ingen sand konsensus. Men Daily siger, at hun er stærkt overbevist, om at kvinder aldrig bør forfølge en mand. I stedet foreslår hun at vente på, at manden tager initiativ og planlægger datoer. Hendes argumentation: Hvis kvinden altid er den, der tager initiativ, vil hun aldrig vide, om han virkelig er interesseret. Mænd er bedre egnet til jagt, fortæller Daily. > Se hvor mange dates der egenligt skal til før du får sex. Hun er. /11/08 - Når mennesker mødes kan der opstå sød musik - eller larmende tavshed og akavede blikke. Og det er ikke nødvendigvis, fordi at man ikke passer sammen. Det kan bare nogle gange være svært at finde den fælles interesse eller spændende historie, der får samtalen til at flyde. Læs også: Her er parterapeutens allerværste råd. Her giver vi vores bud på spørgsmål, du kan stille din date for at sikre den gode stemning. Det har inspireret os her på csibergamo.eu til at lave. Når man er på første date handler det om at lære hinanden at kende, for at finde ud af om man skal fortsætte med at ses, eller om man i virkeligheden vil...\nI har været på date. Fuldkommen enighed og vi elsker svaret ; Ja! ChriChri Food Gå til shop. For eksempel findes der både brætspil og mobil-apps, hvor partnere kan have det sjovt og samtidig blive klogere på hinandens lyster. Dette spørgsmål er blevet drøftet til døde, og der er ingen sand konsensus.\nNår man er på første date handler det om at lære hinanden at kende, for at finde ud af om man skal fortsætte med at ses, eller om man i virkeligheden vil. /10/12 - Uanset hvilken attitude, man går ind til en første date med, så er det ultimative formål altid at finde sig en partner for livet. Men meget kan gå galt, Her er 58 spørgsmål, som du al hemmelighed gerne vil stille modparten på første date og have ærligt svar på, men som du aldrig får lov at stille – uden han eller hun løber skrigende væk. 1. Hvorfor er du single? Hvordan har du det med tanken om, at jeg måske er den sidste, du har sex med nogensinde? Hvad er dit. Hvad er en god date? Hvad syntes vi egentlig om tinder? Og hvornår skal man møde svigerfamilien? Vi ved godt hvad vi syntes her på redaktionen, men hvordan harmonerer det med hvad mændene tænker? Læs med og bliv klogere. Sådan Vi har bedt en række mænd og kvinder, i forskellige aldersklasser og med forskellige civilstatusser, svare helt ærligt på en række spørgsmål – og det er der altså kommet noget ret interessant ud af. Hvad synes du om sex på første date?.\nHverdagsdating på Mit Dating. Kvinder der tager initiativ er inspirerende og seje. Ja, det er fint med mig. Sørg også for at stille dig, så ham, du er interesseret i, kan komme hen til dig uden at skulle kæmpe sig gennem 10 fulde venner for at nå frem. Hvis kvinden altid er den, der tager initiativ, vil hun aldrig vide, om han virkelig er interesseret. Når kvinder har sex, frigiver de et hormon kaldet oxytocin, som nogle forskere mener, får kvinder til at føle stærkere for deres sexpartnere. Der er virkelig noget, I kvinder må have misforstået, hvis I ikke kan se på vores kropssprog og den måde, vi snakker sammen på ,om vi er erotisk massage amager thai massage holstebro i at gå ud med jer på date eller ej. De gode samtaleemner til den første date er dem, der befinder sig nogenlunde midt imellem disse to yderpunkter. Politiet modsiger Qvortrups nye TV3-program: Store dele af redaktionen dem der er singler i hvert faldhavde håbet på et andet svar fra mændene. Nu giver det mere mening hvorfor.\nI begyndelsen af en flirt bør en kvinde holde sig fra at komme med kommentarer, der er åbenlyst seksuelle. Din internetbrowser er desværre uddateret. Måske har han allerede en kæreste. Bliv mere attraktiv for ham.\nSEX SALG MILF MASSAGE Aaa free sex chat nøgne frække kvinder\nMÆND OG DATING SWINGER KLUBBER KØBENHAVN Intim massage slagelse russiske piger dating\nEROTISKE NOVELLER GRATIS MASSAGE MARIBO 985\nEkstra bladet kontaktannoncer piger søger mænd Telephone sex aalborg sex\nSex nordjylland sjove spørgsmål til date Hvor ofte skal man se hinanden? Det er emner, der afspejler deres personlighed. Grin af hans vittigheder og hjælp ham med se godt ud, når det er vigtigt. Tag noget tøj på, du føler dig godt tilpas i, og som fremhæver dine bedste fortrin. Kvinderne, singler såvel som satte, var helt okay med tinder. For mig er sex forbundet med smerter og skam. Se flere gode tilbud.


InterContinental The Clement Monterey Monterey, hotel null. Tidsbegrænset tilbud!\n« Tilbage InterContinental The Clement Monterey\nSe flere fotos Check priser og tilgængelighed for InterContinental The Clement Monterey: Check ind :\nInterContinental The ClementLæs resten\nMonterey er et firestjernet hotel i kategorien luksus med følgende faciliteter: Restaurant, Roomservice, Bar, 24-timers reception, Tennisbane, Aviser, Forretningscenter, Vask, Helt tobaksfrit, Aircondition.Hotellet ligger på 750 Cannery Row i nordvest Monterey kun 4 minutter med bil fra centrum.Hotellet har hurtig internetadgang.Du kan nyde hotellets kondirum.Ekstra plus: tæt på golfbane .Det er en del af kæden Intercontinental Hotels & Resorts.Andre nyttige oplysninger :Hotellet har parkeringsplads.\nInterContinental The Clement Monterey faciliteter og service\nParkeringsservice(Find andre hoteller med Parkering i Monterey)\nTrÃ¥dlÃ¸st internet(Find andre hoteller med Internetadgang i Monterey)\n30pm forventer at finde et sted klar til at servicere dig. Alt i alt følte vi, at dette hotel var fremragende værdi, og vi vil helt anbefale det til anyone.30pm forventer at finde et sted klar til at servicereLæs resten dig.Skjul\nMødt af navn og alle hotellets personale, at jeg mødte, var altid smilende og hilsen, når der passerer hver other.Room: Opgraderet til et deluxe værelse med pejs på tværs af gaden, men stadig med udsigtLæs resten over bugten. Tæt på den berømte 17 mile drive.Skjul\nJeg boede på Intercontinental i februar og blev blæst væk af den service, pleje og professionalisme.\nNo kidding. Ingen kidding.Otherwise, dette er nu min gå-på hotel i Monterey, når du rejser med familien --- og ledes til akvariet --- og vil være det i en overskuelig fremtid. Oven i dette, er det hotelletLæs resten selv slanke, moderne og service har været bedre. Flere noter for familier: --- The "pool" er i virkeligheden en tilpasset lap pool bag på landjorden bygning. Hold øje med dem også. Den voksne Maden var fremragende --- vores bord var i stand til direkte at komplimentere kok, og vi mente det! --- Det trappe fører op til de vigtigste konferencelokaler ud af lobbyen har en kæmpe sky fisk, skulptur, der skifter farve, små børn elsker at se på dette. Lur er ikke et problem, behøver du ikke autostol og parkering drama, der ikke er et problem med "hvor er alle, og hvordan vi koordinerer". Ellers er det nu min gå-på hotel i Monterey, når du rejser med familien --- og ledes til akvariet --- og vil være det i en overskuelig fremtid.Skjul\nAlt i alt et dejligt sted at bo.\nJeg vil foreslå, at man undgår Bubba Gump's næste dør, hvis du can.We ville ikke tøve med at vende tilbage her på vores næste tur til Monterey. Vi spiste morgenmad hver dag på hotellets restaurant.My koneLæs resten og jeg tilbragte tre nætter på IC Clemens til en weekend med vores 1-årige datter. Placeringen på Cannery Row var perfekt.Skjul\nGod bisque! (ja, ikke normale happy hour mad, men det var meget godt med et glas vin). Også, morgenmad er en hel del. Let at sidde en foretage en afslappende sent eftermiddag nippe og drikke. (alt var ikke meget travlt) Jeg fik god satser gennem Priority Club forudbetaling. God udsigt og gode vafler. Også, morgenmad er en hel del. Ikke over koster det samme som jeg havde forventet. (alt var ikke meget travlt) Jeg fik god satser gennem Priority Club forudbetaling.\nCheck priser og tilgængelighed for InterContinental The Clement Monterey: Check ind :


CrankBrothers - Køb CrankBrothers MTB pedaler på Heino-cykler.dk\nPå denne side finder du vores store udvalg af udstyr til især mountainbike fra Crankbrothers. Produkterne består i et stort antal pedaler med og uden klik, multitools, pumper, styr, sadelpinde, hjul og tilbehør til pedaler, hjul, cykelpumpe, hjulsæt og sadelpinde. Produkterne spænder bredt i pris, vægt og type, men er alle lavet af materialer i god kvalitet. Udover den gode kvalitet, er Crankbrothers produkter desuden kendetegnet ved et specielt men super lækkert design, der vil få de fleste andre ryttere ude i sporet til at kigge misundeligt efter dig. Her finder du produkter til mange behov, hvad end du søger opgraderinger eller bare lækre produkter til en start.\nCrankbrothers Contact Sleeve Í For bedre stabilitet\nVejl. Pris: 79,00 kr 74,00 kr\nSleeves til at sætte om enderne på dine Crankbrothers Candy 2 eller Candy 3 pedaler. Cra...\nSleeves til at sætte om enderne på dine Crankbrothers Eggbeater 2 eller Eggbeater 3 peda...\nCrankbrothers Cobalt 11 780/15mm Styr til MTB cykel\nVejl. Pris: 1.259,00 kr 1.171,00 kr\nUltra let carbonstyr til mountainbike med forskellige længder og rise mål. Crankbrothers...\nCrankbrothers Cobalt 11 680/15mm Styr til MTB cykel\nCrankbrothers Cobalt 11 780/8mm Styr til MTB cykel\nCrankbrothers Cobalt 11 Styr til MTB cykel 680 / 8 mm\nCrankbrothers Iodine Grip Í Sorte greb til MTB\nVejl. Pris: 199,00 kr 186,00 kr\nDual clamp lock-on greb i materialer, der gør dem virkelig holdbare. Crankbrothers Iodine...\nCrankbrothers Cobalt Grip Í Sorte og sølv greb til MTB\nDual clamp lock-on greb med en vægt, der gør dem til nogle af de letteste på markedet. ...\nCrankbrothers Cobalt Grip Í Røde og sorte greb til MTB\nCrankbrothers Cobalt Grip Í Sorte og guld greb til MTB\nCrankbrothers Highline Remote til Highline Dropper Post\nVejl. Pris: 469,00 kr 437,00 kr\nRemote til Crankbrothers’ Highline dropperpost sadelpind. Ramoten en med et universa...\nCrankbrothers Opium DH 27,5 Í Hjulsæt til downhill"\nVejl. Pris: 7.099,00 kr 6.603,00 kr\nHjul til når du skal køre downhill og derfor har brug for pålidelige og solide hjul, so...\nCrankbrothers Opium DH 26 Hjulsæt til downhill"\nCrankbrothers Zinc 3 Hjulsæt - Til cross og gravel\nVejl. Pris: 5.919,00 kr 5.505,00 kr\nFor- og baghjul til cross cykling og gravel. Crankbrothers Zinc 3 hjulene er lavet til at ...\nCrankbrothers Iodine 3 BOOST 29 Hjulsæt med brede fælge til MTB"\nIodine serien fra Crankbrothers indeholder meget mere end bare flotte hjul til MTB cykel. ...\nCrankbrothers Iodine 3 BOOST 27,5 Hjulsæt til MTB"\nCrankbrothers Iodine 3 BOOST 27,5 MTB Hjulsæt Blå"\nCrankbrothers Iodine 3 29 Hjulsæt med brede fælge til mountainbike"\nCrankbrothers Iodine 3 27,5 Blå Hjulsæt med brede fælge til MTB"\nCrankbrothers Iodine 3 27,5 Graa Hjulsæt - Brede MTB hjul"\nCrankbrothers Iodine 2 BOOST 29 Hjulsæt med brede fælge"\nVejl. Pris: 4.339,00 kr 4.036,00 kr\nCrankbrothers Iodine 2 BOOST 27,5 - Brede mountainbikehjul sæt"\nCrankbrothers Iodine 2 27,5 Hjulsæt - Brede MTB hjul"\nCrankbrothers Cobalt 11 BOOST 27,5 - Carbonhjulsæt til MTB"\nVejl. Pris: 18.149,00 kr 16.879,00 kr\nCobalt serien fra Crankbrothers indeholder hjul der primært henvender sig til xc og trail...\nCrankbrothers Cobalt 11 29 BOOST - Carbonhjulsæt til MTB"\nCrankbrothers Cobalt 11 29 - MTB hjulsæt i carbon"\nCrankbrothers Cobalt 3 BOOST 29 Hjulsæt til mountainbike"\nCrankbrothers Cobalt 3 BOOST 27,5 Hjulsæt til mountainbike"\nCrankbrothers Cobalt 2 BOOST 27,5 Hjulsæt til MTB cykel"\nEn lækker køreoplevelse\nAmerikanske Crankbrothers er kendt for at lave innoverende produkter til mountainbike. Selvom kendetegnet vel nok er de velkendte Eggbeater pedaler, er resten af produkterne så absolut af samme høje kvalitet. Crankbrothers blev grundlagt i 1997 af danske Frank Hermansen og Carl Winefornder. Siden de i 2001 lancerede den første Eggbeater pedal til MTB cykel er det for alvor gået stærkt. Et af varemærkerne for Crankbrothers er deres relativt smalle der især er centreret om de to store produktserier med komponenter til cyklen, Cobalt og Iodine, samt en række serier med pedaler og tilbehør.\nSom deres første store succes, har Crankbrothers i stor stil udviklet på deres udvalg af pedaler. Med Eggbeater kollektionen som let genkendelige serie i spidsen, er grundstenen lagt. Det smarte 4-sidede lukkesystem sørger for, at pedalerne ikke samler mudder og skidt, og er samtidigt nemt at træde i. Candy pedalerne kan mange af de samme ting som Eggbeater, men er med en omkransning omkring klik-delen af pedalen bedre beskyttet mod sten og slag. Ulempen herved er dog, at Candy pedalerne er noget tungere end Eggbeaterne.\nMallet serien af pedaler kan lidt af hvert. Med en omkransning der både beskytter og skaber stabilitet, er de gode både op og ned ad bakke, og de kan således bruges til det hele.\nDouble Shot kollektionen er kombinationen af en klikpedal og en flad pedal, idet den kan vendes i en retning der giver én af de to funktioner.\nStamp og 5050 pedalerne er flade pedaler der kan bruges til lidt af hvert. De er som resten af Crankbrothers’ pedaler forholdsvist lette.\nI både Candy, Mallet og Eggbeater serierne er 11-udgaven af pedalerne den absolutte topmodel. De er hovedsageligt lavet i titanium og vejer derfor betydeligt mindre end de andre udgaver i serien. Det betyder at vægten på Eggbeater 11 pedalerne er på bare 179 gram for sættet, mens et sæt Candy 11 pedaler vejer 230 gram og Mallet dh 11 vejer 445 gram for et sæt. Desuden er disse topmodeller udstyret med en flot, guld farve.\nDu finder her på siden også sæt til servicering af pedaler samt anden tilbehør til pedalerne.\nSelvom Crankbrothers er mest kendt for deres lækre pedaler, er det værd at huske på, at de også laver komponenter til cyklen af høj kvalitet. Komponenterne omfatter sadelpinde, styr og frempinde, som er inddelt i tre forskellige serier, Cobalt, opium og Iodine. Indenfor sadelpinde har Crankbrothers valgt at holde sig til tre forskellige modeller, som hver er i forskellige bredder og med eller uden offset. Cobalt 3 er en sadelpind i aluminium og kan fås med 20 mm offset eller uden. Cobalt 11 er en ultra let sadelpind i carbon, so ligeledes fås uden eller med 20 mm offset. Udover disse er der Highlige Dropper Post sadelpinden der, ligesom navnet angiver er en dropperpost.\nCrankbrothers har lavet seks forskellige styr, der er tænkt til forskellig brug. Cobalt styrene er lette og til brug i både træning og konkurrencer. Iodine styrene er ekstra brede og med 30 mm rise. Opium styrene er lette aluminiumsstyr til downhill. Som det var tilfældet for pedalerne, er 11 udgaverne topmodellerne i carbon.\nFrempindene fås i fire udgaver, Cobalt 3 og 11 samt Iodine 2 og 3. Cobalt 11 er ultra let og i carbon.\nUdover de nævnte produkter laver Crankbrothers også mange forskellige slags tilbehør, fx i form af greb samt pumper fra de helt almindelige til dem med trykmåler og Co2 inflator.\nHjul & Dæk (22)\nCo2 patron (1)\nHøjt tryk (3)\nStel montering (6)\nStor volume (4)\nFlat pedal (3)\n27,2 mm (4)\n31,8 mm (12)\n700 - 799 mm (9)\nLock on greb (4)\nSkum / gummi (4)\nAlu fælg (16)\nFull carbon fælg (1)\nDæk og slange (1)


→ Lotte Holm ▷ Bedste webshops\nEn stor portion online firmaer udlover heldigvis diverse leveringsmuligheder. En der er meget anvendt er p.t. at få leveret til et afhentningssted, og så henter du bare din bestilling når det passer ind i din kalender. Metoden er jo meget fremkommelig, og endda tilmed den mindst kostelige fragtmulighed ved køb af Lotte Holm.\nDu kan ligeledes tænke over at vælge levering hjem til dig eller til adressen hvor du arbejder. Løsningen bliver ofte en smule mere pebret, men endda ret så fremkommelig. Den mest prisbevidste fragtform er unægtelig selv at hente ordren, men den løsning forudsætter at du har bopæl lige ved e-forretningens tilholdssted.\nLeveringstiden på kan i nogle tilfælde være virkelig vigtig i tilfælde af at vi behøver varerne inden for få dage, og derfor er det relativt meningsfuldt at man studerer leveringstiden ved den aktuelle vare.\nEn hel del forhandlere på nettet reklamerer med 1 dags levering på deres bedst sælgende varenumre, eksempelvis Lotte Holm, som dog er betinget af at transaktionen realiseres forud for et fastslået tidspunkt, med det formål at de har en chance for at nå at få de nye varer klargjort forinden logistikpersonalet får fri.\nNogle få internet forhandlere frembyder levering uden gebyr, men i de fleste tilfælde er det forudsat at der aftages for en fastsat pris. Alternativt kan du tage den mindst kostelige metode til levering, hvilket tit – hvad end man er ved Næstved, Hillerød eller Skælskør – er at få dem til at bringe bestillingen til et udleveringssted.\nDet er ualmindeligt nemt for købere at finde de laveste priser på flere e-butikker, og ergo har en hel del internet forretninger i Danmark været nødt til at trykke udsalgspriserne på mange af deres produkter – til drenge og piger, og ligeledes også til voksne – kolossalt, og endda nogle gange garantere levering uden omkostninger.\nDerfor kan det ikke desto mindre vise sig tiden værd at besigtige et par online butikker efter rabatkoder på Lotte Holm før du gennemfører din handel, således at du er garanteret at skaffe sig den skarpeste pris.\nMan skal dog ikke overse, at ifald en webbutik annoncerer produkter for en salgspris som kan ses som urealistisk letkøbt, bør det undertiden være et tegn på en uægte online shop. Shopping med kort er heldigvis indbefattet af et regulativ, hvilket støtter en overfor snydagtige e-forhandlere.\nVi tilråder handler med kort eller betalinger med mobilen. Som et alternativ kunne du vælge et afbetalingstilbud fra eksempelvis ViaBill, i tilfælde af at du vil afbetale beløbet over en periode.\nForud for at folk bestiller i en internet virksomhed kan de i og for sig se på webbutikkens handelsaftale, det er dog for det meste ikke særlig morsomt.\nAlternativet kunne være at efterse hvorvidt online forhandleren er e-mærket medlem, som bør være et billede på at online firmaet adlyder dansk lovgivning, foruden at internet virksomheden løbende undersøges af jurister som har nøje kendskab til de gældende bestemmelser. Det er en rigtig god chance for støtte, når du får udfordringer i processen med din handel.\nFor øvrigt rekommanderer vi at køber er vaks omkring de mest centrale retningslinjer der gælder for bestillingen, fx hvilken byttepolitik online virksomheden tilsikrer. På grund af dette er det samtidig vigtigt, at man til enhver tid beholder ens ordremail, således man i fremtiden vil kunne vidne om sit køb af Lotte Holm, uafhængig om man skal shoppe til en voksen eller et barn.\nTrustpilot frembyder absolut pæne genveje til at bese ganske mange aktuelle kunders betragtninger og på grund af dette kan det anbefales, at du gennemsøger webbutikkens bedømmelser af Lotte Holm før du bestiller.\nFacebook byder på ydermere fuldkommen fordelagtige genveje til at få et kig ind i internet forretningens popularitet. I øvrigt ser vi en del online outlets som giver kunderne mulighed for at levere en evaluering af deres køb, som ydermere kan udnyttes til at afveje tidligere kunders oplevelser.\nWebsitet er reklamefinansieret. Vi samarbejder med en række internet selskaber derved at vi introducerer firmaernes produkter, og indhenter kommission såfremt de besøgende vi sender videre foretager en bestilling.\nInformationer angående varer og online butikker værnes om rutinemæssigt, men vi kan ikke give garantier imod modifikationer der er blevet implementeret efter at vi sidste gang opdaterede de viste data.